 Ilu 15  Azịza dị nro na-eme ka ọnụma laa, ma okwu ọjọọ na-akpasu iwe.Ire ndị maara ihe na-eji ihe ọmụma eme ihe ọma, ma ọnụ ndị nzuzu na-ekwu ọtụtụ okwu nzuzu.Anya Jehova dị nebe niile, na-elegide ndị ọjọọ na ndị ọma.Ire dị jụụ bụ osisi nke ndụ, ma ọ bụrụ na ọ gbagọrọ agbagọ, ọ na-eweta nkụda mmụọ.Onye ọ bụla nke dị nzuzu na-elelị ịdọ aka ná ntị nna ya, ma onye ọ bụla nke ji ịba mba kpọrọ ihe maara ihe.Ụlọ onye ezi omume jupụtara nakụ, ma ihe onye ajọ omume rụpụtara na-ebute nsogbu.Egbugbere ọnụ ndị maara ihe na-ekesa ihe ọmụma, ma obi ndị nzuzu adịghị otú ahụ.Àjà ndị ajọ omume bụ ihe arụ nanya Jehova, ma ekpere ndị ziri ezi bụ ihe na-atọ ya ụtọ.Ụzọ onye ajọ omume bụ ihe arụ nanya Jehova, ma onye na-achụso ezi omume ka ọ hụrụ nanya.Ịdọ aka ná ntị bụ ihe ọjọọ nanya onye na-ahapụ ụzọ; onye ọ bụla nke kpọrọ ịba mba asị ga-anwụ.Shiol na ebe mbibi dị nihu Jehova, ma ya fọdụzie obi ụmụ mmadụ!Onye na-akwa emo adịghị ahụ onye na-abara ya mba nanya. Ọ gaghị agakwuru ndị maara ihe.Obi nke na-aṅụrị ọṅụ na-eme ka ihu dị mma, ma a na-enwe ịda mbà na mmụọ nihi ihe na-ewute obi.Ọ bụ obi nke na-aghọta ihe na-achọ ihe ọmụma, ma, ọ bụ ọnụ ndị iberiibe na-achụso nzuzu.Ụbọchị niile nke onye nọ nahụhụ jọrọ njọ; ma onye obi dị mma na-eri oriri mgbe niile.Ntakịrị ihe e nwere negwu Jehova dị mma karịa ihe dị ukwuu e nwere nebe ọgba aghara dị.Nri e ji naanị akwụkwọ nri sie dị mma nebe e nwere ịhụya karịa ehi mara abụba nebe e nwere ịkpọasị.Onye na-ewe oké iwe na-akpasu esemokwu, ma onye na-adịghị ewe iwe ọsọ ọsọ na-eme ka esemokwu dajụọ.Ụzọ onye umengwụ dị ka ogige e ji osisi ogwu gbaa, ma ụzọ ndị ziri ezi bụ ụzọ a wụrụ ájá.Ọ bụ nwa maara ihe na-eme ka nna ya ṅụrịa, ma onye nzuzu na-eleda nne ya anya.Nzuzu bụụrụ onye na-enweghị uche ịṅụrị ọṅụ, ma onye nwere nghọta na-eje ije nụzọ kwụ ọtọ.Atụmatụ na-aghasasị ma ọ bụrụ na a gbaghị izu, ma a na-arụzu ihe ma e nwee ọtụtụ ndị ndụmọdụ.Mmadụ na-aṅụrị ọṅụ nihi ihe ọnụ ya zara, leekwa nnọọ ka okwu e kwuru noge ya si dị mma!Ụzọ nke ndụ dị nebe dị elu nanya onye ji nghọta eme ihe, ka o wee ghara ịbanye na Shiol nke dị nokpuru.Ụlọ nke ndị na-ebuli onwe ha elu ka Jehova ga-etida, ma ọ ga-eme ka ókè nke ala nwaanyị di ya nwụrụ dịgide.Atụmatụ onye ọjọọ bụ ihe arụ nanya Jehova, ma okwu ọma dị ọcha.Onye na-eri uru na-ezighị ezi na-ewetara ụlọ ya nsogbu, ma onye kpọrọ iri ngo asị ga-adịrị ndụ.Obi onye ezi omume na-atụgharị uche iji zaa okwu, ma ọnụ ndị ajọ omume na-ekwu ọtụtụ ihe ọjọọ.Jehova nọ ndị ajọ omume nebe dị anya, ma ekpere ndị ezi omume ka ọ na-anụ.Ìhè nke anya na-eme ka obi ṅụrịa; akụkọ dị mma na-eme ka ọkpụkpụ maa abụba.Ntị nke na-anụ ịba mba nke ndụ na-anọ kpọmkwem netiti ndị maara ihe.Onye ọ bụla nke na-ezere ịdọ aka ná ntị na-ajụ mkpụrụ obi nke ya, ma onye na-aṅa ntị nịba mba na-enweta ezi uche.Ịtụ egwu Jehova bụ ịdọ aka ná ntị nke na-enye amamihe, ịdị umeala nobi na-ebute otuto ụzọ. 